**Kontakt pre médiá:**

Juraj Redeky

TAKTIQ COMMUNICATIONS s.r.o.

+421 911 478 280

juraj.redeky@taktiq.com

**Logitech už druhýkrát podporuje každoročnú akciu Týždeň práce z domova**

*Vyzýva 3500 členov svojho teamu i zamestnancov partnerských spoločností, aby pracovali z domu*

**NEWARK, Kalifornia a LAUSANNE, Švajčiarsko – 2. októbra 2018** – Spoločnosť [Logitech](http://www.logitech.com/en-us) sa už druhý rok po sebe zapojí do americkej národnej akcie Týždeň práce z domova (WFH) – [National Work from Home Week](https://www.logitech.com/en-us/promo/national-wfh-week.html) (#WFHWeek). Logitech považuje stredu 10. októbra za svoj celosvetový deň WFH a nabáda zamestnancov na celom svete, aby tento deň pracovali z domova.

[Tweetujte](https://ctt.ac/fOa21): Národný týždeň práce z domova (#WFHWeek) nie je síce „oficiálny“ americký sviatok, ale @Logitech sa aj tak už druhýkrát zapojí do tejto každoročnej akcie. Pridáte sa k nám? @LogitechVC <https://www.logitech.com/en-us/promo/national-wfh-week.html>

Práca z domu môže byť pre zamestnávateľa, zamestnancov a celú planétu veľmi výhodná. [Prieskum spoločnosti Global Workplace Analytics](http://globalworkplaceanalytics.com/resources/costs-benefits) ukazuje, že práca z domova môže viesť k zvýšeniu produktivity, zlepšeniu morálky zamestnancov, menšej fluktuáciu talentov a pod.. V dnešnom prepojenom svete tak Logitech nevidí veľa dôvodov, prečo brániť členom svojho tímu, aby pracovali prakticky odkiaľkoľvek.

V roku 2017 prispeli účastníci akcie #WFHWeek počas práce z domu k zníženiu produkcie CO2 viac ako o 60 000 kg. To je ekvivalent takmer 240 tisíc km jazdy bežným autom, čo sa rovná približne šesťnásobku obvodu Zeme. Navyše zamestnanci spoločnosti Logitech ušetrili denne priemerne 90 minút svojho času tým, že nemuseli dochádzať do práce. Vďaka videokonferenciám a ďalším nástrojom pre teamovú spoluprácu však fungovalo všetko po celý týždeň rovnako ako inokedy.

 „Spoločnosť Logitech je veľkým zástancom práca z domova. Sme presvedčení, že v mnohých prípadoch nezáleží na tom kde pracujete, ale ako pracujete,“ mieni Scott Wharton, viceprezident a generálny riaditeľ Logitech Video Collaboration Group. „Keď sme sa vlani do akcie Týždeň práce z domova zapojili prvýkrát, boli ohlasy a aktivita našich kolegov aj partnerských spoločností z celého sveta veľmi pozitívne a zaznamenali sme tiež nezanedbateľný prínos pre životné prostredie.“

Spoločnosť Logitech v tomto roku opäť vyzýva partnerské spoločnosti, aby vytvorili podmienky pre účasť na akcii Týždeň práce z domova každému, kto si to bude chcieť vyskúšať. Zatiaľ sa k nám pridali napríklad Barco, BlueJeans, Samaschool, Upwork a Zoom. Firmy, ktoré majú záujem pomáhať spoločnosti Logitech podporovať túto akciu, môžu vyplniť tento [formulár](https://goo.gl/forms/HzYucF92CpS2Qa4E3). Zoznam tipov, ako začať alebo zlepšiť prácu z domova, nájdete [na tejto adrese](https://www.linkedin.com/pulse/top-10-tips-make-working-from-home-work-you-scott-wharton/).

# # #

**O spoločnosti Logitech**

Logitech navrhuje a vytvára produkty, ktoré majú miesto v každodennej interakcii ľudí s digitálnymi technológiami. Pred viac ako 35 rokmi začala spoločnosť Logitech prepájať ľudí pomocou počítačov a teraz jej produkty spájajú ľudí aj prostredníctvom hudby, počítačových hier a videa. Medzi značky spoločnosti Logitech patria [Logitech](https://www.logitech.com/cs-cz), [Ultimate Ears](https://www.ultimateears.com/en-us), [Jaybird](https://jaybirdsport.com/en-roeu), [Logitech G](https://www.logitechg.com/cs-cz) a [Astro Gaming](https://www.astrogaming.com/). Spoločnosť Logitech International bola založená v roku 1981 a je registrovaná vo Švajčiarsku; jej akcie sa obchodujú na švajčiarskej burze SIX Swiss Exchange (LOGN) a na americkej burze Nasdaq Global Select Market (LOGI). Viac informácií o spoločnosti Logitech môžete získať na webových stránkach [www.logitech.com](http://www.logitech.com), [firemnom blogu](http://blog.logitech.com/), [Facebooku](https://www.facebook.com/logitechczsk) alebo na Twitteri s hashtagom [@Logitech](https://twitter.com/Logitech).

(LOGIIR)